Tvirtinu:

LSOK nacionalinių programų

Direktorė Daiva Dabrilienė

2022-11-16



**LSOK 2022 M. STALO TENISO ČEMPIONATO NUOSTATAI**

**I. TIKSLAS IR UŽDAVINIAI**

Sudominti sutrikusio intelekto asmenis stalo tenisu, kaip sporto šaka, stiprinančia sveikatą.

Propaguoti stalo tenisą kolektyvuose, kaip užimtumo priemonę.

Išsiaiškinti stipriausias komandas bei nustatyti pajėgiausius atletus asmeninėse varžybose.

**II. VARŽYBŲ DALYVIAI**

Varžybose gali dalyvauti visi sutrikusio intelekto asmenys, priklausantys SO klubams, spec. mokyklų mokiniai, socialinės globos įstaigų gyventojai.

Komandos sudėtis: 3 dalyvia**i** (1 moteris ir 2 vyrai).

Dalyvių amžius neribojamas.

**III. VARŽYBŲ PROGRAMA**

Komandinės varžybos vykdomos rato sistema, pagal pajėgumo lygius.

Komandinis susitikimas žaidžiamas iki 3 pergalių.

Partija vyks iki 2 laimėtų setų.

Asmeninės varžybos vyks atskirai vyrų ir moterų grupėse, atrenkant geriausius žaidėjus pagal pasirodymą komandinėse varžybose.

**IV. VARŽYBŲ VYKDYMAS, VADOVAVIMAS, LAIKAS, VIETA**

Varžybas organizuoja LSOK.

Varžybas vykdo Jasiuliškių socialinės globos namai.

Varžybų vieta: Vidiškių pagrindinė mokykla, Ukmergės r.

Varžybų laikas: 2022 m. lapkričio 24 d. nuo 11.00 iki 15.00 val.

Varžybų dalyvių atvykimas į Vidiškių pagrindinę mokyklą 2022 m. lapkričio 24 d. iki 10.30 val.

**V. NUGALĖTOJŲ NUSTATYMAS IR APDOVANOJIMAI**

Laimi ta komanda, kuri varžybose surenka daugiausia taškų.

Surinkus vienodą taškų kiekį, nugalėtojas nustatomas pagal tarpusavio rezultatą, laimėtų partijų, taškų skirtumą.

Dalyviai, užėmę prizines vietas, apdovanojami medaliais.

**VI. PARAIŠKOS**

Įstaigų, dalyvaujančių varžybose, prašome iki lapkričio 21 d. atsiųsti el. paštu [info@jasiuliskiusgn.lt](mailto:info@jasiuliskiusgn.lt) išankstines paraiškas su atletų vardais ir pavardėmis.

Varžyboms pateikiamos gydytojų vizuotos vardinės dalyvių paraiškos.

Apie dalyvavimą varžybose iki lapkričio 21 d. prašome informuoti varžybų koordinatorių Rolandą Baroną tel. 8682 35754.

**VII. PRIĖMIMAS**

Kelionės išlaidas apmoka LSOK

Atletai atsiveža raketes ir sportinę avalynę, pritaikytą žaisti sporto salėje.

Dėl atletų maitinimo informuosime vėliau.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_